CELEX: 32022D0935
Language: sk
Date: 2022-06-13 00:00:00
Title: Rozhodnutie Rady (EÚ) 2022/935 z 13. júna 2022 o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej, pokiaľ ide o prijatie priorít partnerstva EÚ a Egypta na roky 2021 – 2027

17.6.2022   
               
               
                  SK
               
               
                  Úradný vestník Európskej únie
               
               
                  L 162/31
               
            
         ROZHODNUTIE RADY (EÚ) 2022/935
         z 13. júna 2022
         o pozícii, ktorá sa má v mene Európskej únie zaujať v Asociačnej rade zriadenej Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej, pokiaľ ide o prijatie priorít partnerstva EÚ a Egypta na roky 2021 – 2027
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej (1) (ďalej len „dohoda“) bola podpísaná 25. júna 2001 a nadobudla platnosť 1. júna 2004.
                  
               
                     (2)
                  
                  
                     Podľa dohody má Asociačná rada zriadená dohodou (ďalej len „Asociačná rada EÚ-Egypt“) právomoc prijímať rozhodnutia na účely dosiahnutia cieľov dohody a má možnosť vydávať primerané odporúčania.
                  
               
                     (3)
                  
                  
                     V záujme ďalšieho posilnenia pevného a viacúrovňového vzťahu medzi oboma partnermi sa určili priority partnerstva na podporu vykonávania dohody a na usmerňovanie a informovanie partnerstva EÚ a Egypta na obdobie rokov 2021 – 2027 (ďalej len „priority partnerstva EÚ a Egypta na roky 2021 – 2027“).
                  
               
                     (4)
                  
                  
                     Asociačná rada EÚ – Egypt má na svojom deviatom zasadnutí prijať odporúčanie týkajúce sa priorít partnerstva EÚ a Egypta na roky 2021–2027.
                  
               
                     (5)
                  
                  
                     Je vhodné stanoviť pozíciu, ktorá sa má v mene Únie zaujať v Asociačnej rade EÚ-Egypt, keďže odporúčanie týkajúce sa priorít partnerstva EÚ a Egypta na roky 2021–2027 bude mať pre Úniu právne účinky.
                  
               
                     (6)
                  
                  
                     Pozícia Únie v Asociačnej rade EÚ – Egypt by preto mala byť založená na pripojenom návrhu odporúčania,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať na deviatom zasadnutí Asociačnej rady EÚ – Egypt, je založená na návrhu odporúčania Asociačnej rady EÚ – Egypt pripojenom k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 13. júna 2022
            
               
                  Za Radu
               
               
                  predseda
               
               M. FESNEAU
            
         
         
            (1)  Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej (Ú. v. EÚ L 304, 30.9.2004, s. 39).
      
      
         
            NÁVRH
            ODPORÚČANIE ASOCIAČNEJ RADY EÚ – Egypt č. 1/2022
            z ...
            o prioritách partnerstva EÚ a Egypta na roky 2021 – 2027
            ASOCIAČNÁ RADA EÚ – EGYPT,
            so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej,
            keďže:
            
                        (1)
                     
                     
                        Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na strane druhej (ďalej len „dohoda“) bola podpísaná 25. júna 2001 a nadobudla platnosť 1. júna 2004.
                     
                  
                        (2)
                     
                     
                        Článkom 76 dohody sa Asociačná rada EÚ – Egypt splnomocňuje prijímať rozhodnutia na účely dosiahnutia cieľov tejto dohody a vydávať primerané odporúčania.
                     
                  
                        (3)
                     
                     
                        Podľa článku 86 dohody zmluvné strany prijmú všetky všeobecné alebo osobitné opatrenia potrebné na splnenie záväzkov, ktoré im vyplývajú z dohody, a zabezpečia, aby sa dosiahli ciele, ktoré sú v nej stanovené.
                     
                  
                        (4)
                     
                     
                        V preskúmaní európskej susedskej politiky sa navrhuje nová fáza spolupráce s partnermi s väčším podielom zodpovednosti na oboch stranách.
                     
                  
                        (5)
                     
                     
                        Európska Únia a Egypt sa dohodli, že upevnia svoje partnerstvo dohodou o súbore priorít na obdobie rokov 2021 – 2027 (ďalej len „priority partnerstva EÚ a Egypta na roky 2021 – 2027“) s cieľom riešiť spoločné výzvy, ktorým čelí Únia a Egypt, a presadzovať spoločné záujmy.
                     
                  
                        (6)
                     
                     
                        Zmluvné strany dohody sa dohodli na znení priorít partnerstva EÚ a Egypta na roky 2021 – 2027, ktorými sa podporí vykonávanie dohody so zameraním na spoluprácu v súvislosti so všeobecne identifikovanými spoločnými záujmami,
                     
                  TÝMTO ODPORÚČA:
            
               Článok 1
               Asociačná rada odporúča, aby zmluvné strany dohody vykonávali priority partnerstva EÚ a Egypta na roky 2021 – 2027, ktoré sú uvedené v prílohe k tomuto odporúčaniu (+).
            
            
               Článok 2
               Prioritami partnerstva EÚ a Egypta na roky 2021 – 2027 sa nahrádzajú priority partnerstva EÚ a Egypta, ktorých vykonávanie bolo odporúčané v odporúčaní Asociačnej rady č. 1/2017 (1).
            
            
               Článok 3
               Toto odporúčanie nadobúda účinnosť dňom jeho prijatia.
            
            
               V ...
               
                  
                     Za Asociačnú radu EÚ-Egypt
                  
                  
                     predseda/predsedníčka
                  
               
            
            
               (+)  Delegácie: pozrite dokument ST 8663/2022 ADD1.
            
               (1)  Odporúčanie Asociačnej rady EÚ – Egypt č. 1/2017 z 25. júla 2017 o schválení priorít partnerstva EÚ a Egypta (Ú. v. EÚ L 255, 3.10.2017, s. 26).